## La Generalitat s’alia amb les diputacions provincials i els municipis per a impulsar i coordinar noves mesures sobre repte demogràfic i lluitar contra el despoblament

*** La Comissió de Coordinació estarà integrada per la Presidència de la Generalitat; la Vicepresidència Segona i Conselleria de Servicis Socials, Igualtat i Habitatge; la Conselleria d’Agricultura, Ramaderia i Pesca; les diputacions provincials de València, Alacant i Castelló, i la Federació Valenciana de Municipis i Províncies
* L’objectiu és traçar les accions transversals que donen resposta al repte demogràfic i el despoblament des de la perspectiva de les famílies, el medi rural i l’habitatge**

La Generalitat ha reunit este dilluns la mesa amb la qual s’inicia la creació d’una comissió de coordinació per a impulsar i coordinar mesures amb les quals s’abordarà el repte demogràfic i el despoblament a la Comunitat Valenciana.

Este òrgan estarà format per la Presidència de la Generalitat; la Vicepresidència Segona i Conselleria de Servicis Socials, Igualtat i Habitatge; la Conselleria d’Agricultura, Ramaderia i Pesca; les diputacions provincials de València, Alacant i Castelló, i la Federació Valenciana de Municipis i Províncies.

A la trobada de treball han assistit la vicepresidenta segona i consellera de Servicis Socials, Igualtat i Habitatge, Susana Camarero; el conseller d’Agricultura, Ramaderia i Pesca, José Luis Aguirre; el secretari autonòmic d’Habitatge, Sebastián Fernández; la directora general de Família, Infància, Adolescència i Repte Demogràfic, Elena Albalat, i el director general d’Administració Local, José Antonio Redorat.

També hi han assistit el president de la Diputació de València, Vicente Mompó, i els diputats responsables de l’àrea de Despoblament de la Diputació d’Alacant i la de Castelló, així com el secretari general de la Federació Valenciana de Municipis i Províncies, Miguel Bailach.

L’objectiu ha sigut traçar les accions transversals que es realitzaran des de les diverses àrees del Consell i des de les institucions amb competències locals per a desenvolupar polítiques públiques que donen resposta al repte demogràfic i el despoblament, des de la perspectiva de les famílies, el medi rural i l’habitatge.

Fecha: 12/02/2024